Punk

El punk ye un movimientu musical dientro'l rock que xurdió metanes los años 1970. Carauterízase por su actitú independiente y amateur. Nos sos anicios, el punk yera una música persimple y cruda, a vegaes escuidada: una mena de rock cenciella, con melodíes simples de duraciones curties, soníos de guitarres amplificaes poco controlaos o ruidosos, pocos arreglos y instrumentos, y, davezu, de compases y tempos rápidos. Les lletres suelen ser de conteníu políticu, social o provocador.

 Punk n'Asturies 
Na escena asturiana, el punk llegó nos años 1980, influenciáu pol movimientu contracultural qu'estendíase por tola península y Europa. El punk n'Asturies afitóse especialmente en zones industriales y obreres, onde caló fondamente'l mensaxe antisistema y de protesta. Formáronse bandes como Escuela de Odio, que xuníen soníos duros con lletres n'asturianu y castellanu, xeneralmente de denuncia social. Otres bandes, como Los Berrones, fusionaron el punk col folclor asturianu, creando asina lo que denominaron "punk agrícola" o "agro-rock".

 Referencies 

 Enllaces esternos 

Categoría:Estilos de música